Tallinna Inglise Kolledž

Tallinna Inglise Kolledž on inglise keele süvaõppega üldhariduskool Tallinnas. Õppekorraldus Koolis on 12 klassi, pea igas klassis on kolm paralleeli. Klassis on keskmiselt 30 õpilast, algklassides 26 õpilast. Kokku õpib koolis umbes 782 õpilast ning seal töötab 50 õpetajat ja 20 muud koolitöötajat. Kool töötab ainult hommikuses vahetuses. Lisaks kohustuslikele ainetele õpetatakse alates gümnaasiumist briti ja ameerika kirjandust, kodulugu, filosoofiat ja majandusõpetust. Kohustuslikud on kaks võõrkeelt peale inglise keele: vene, prantsuse, saksa või hispaania keel. Tallinna Inglise Kolledži direktor on Toomas Kruusimägi, kes on olnud kooli direktor alates 1999. aastast. Ajalugu Kuni 1996. aastani oli kooli nimi Tallinna 7. Keskkool, mis asutati septembris 1940, kui liideti likvideeritud Tallinna Prantsuse Lütseumi ja Jakob Westholmi Gümnaasiumi gümnaasiumiosad ja progümnaasiumi vanemad klassid. Saksa okupatsiooni ajal aastatel 1941–1944 kandis kool nime Jakob Westholmi Gümnaasium. Aastatel 1944–1996 oli kooli nimi Tallinna 7. Keskkool. Alates 1996. aastast on kooli nimi Tallinna Inglise Kolledž. Tegu on vanima Eestis tegutseva inglise keele süvaõppega kooliga. Hooned Tallinna 7. Keskkooli esimene kool oli hoone aadressil Hariduse tänav 3. Praegu asub seal hoones taas Tallinna Prantsuse Lütseum. Tallinna Inglise Kolledž kolis 1996. aastal aadressil Estonia puiestee 10 asuvasse koolihoonesse, mis oli ehitatud Tallinna Linna Tütarlaste Kommertsgümnaasiumile ja milles asus sõjajärgseil aastail Tallinna Merekool. 2007. aasta aprilli lõpus valmis Tallinna Inglise Kolledži spordihoone. Selles on ujula koos saunaga, aeroobikasaal ja spordisaal, kus saab mängida nii korvpalli, jalgpalli kui ka tennist. Pool hoonet oli kulude katteks renditud Circle K töötajatele kuni aastani 2013. Hoonel on uudne arhitektuur ja kujundus. Kronoloogia Tallinna Inglise Kolledži tähtsamate sündmuste kronoloogia: 1940 – Tallinna Prantsuse Lütseumi ja Jakob Westholmi Poeglaste Gümnaasiumi ühendamisel loodi Tallinna 7. Keskkool, aadressil Hariduse tänav 3; 1941 – Saksa okupatsioonivõimud nimetasid Tallinna 7. Keskkooli taas ümber Westholmi Gümnaasiumiks; 1943 – tollasesse Westholmi Gümnaasiumi suunati Tallinna 9. Keskkooli (moodustatud A. Tõrvand-Tellmanni Erakolledžist ja Riiklikust Inglise Kolledžist) 3. ja 4. klasside õpilased; 1944 – kool nimetati taas Tallinna 7. Keskkooliks; 1946 – kooliga liideti Tallinna 5. Kool; 1949 – kooliga liideti Tallinna 8. Keskkool (moodustatud E. Lenderi Tütarlaste Eragümnaasiumist ja Tallinna Erakolledžist); 1951 – toodi juurde õpilasi Tallinna 3. Keskkoolist, Tallinna 36. Keskkoolist ja Tallinna 15. Keskkoolist; 1954 – vahetati õpilasi Tallinna 2. Keskkooliga (praegune Reaalkool); 1960 – alustati inglise keele ja kultuuri süvaõpet; 1996 – Tallinna 7. Keskkool nimetati ümber Tallinna Inglise Kolledžiks ja kolis Estonia puiestee 10 asuvasse koolihoonesse. Vilistlasi Yoko Alender, kliimaminister Kristo Käärmann, Wise kaasasutaja Kaja Kallas, Euroopa Liidu välisasjade ja julgeolekupoliitika kõrge esindaja, endine peaminister Marina Kaljurand, Euroopa Parlamendi liige, endine välisminister Maret Kernumees, kunstnik Jüri Krjukov, näitleja Anu Lamp, näitleja Rein Lang, endine kultuuri-, välis- ja justiitsminister Lili Milani, geeniteadlane Liisa Pakosta, justiits- ja digiminister Mihkel Raud, muusik ja kirjanik Riina Sildos, filmiprodutsent Meeli Sööt, näitleja Aet Süvari, spordiajakirjanik Endiseid õpilasi Nublu, räppar Markus Villig, Bolt kaasasutaja Vaata ka The College Enquirer Välislingid Tallinna Inglise Kolledži koduleht Tallinna Inglise Kolledži spordihoone koduleht Tallinna Inglise Kolledži vilistlaskogu koduleht Dannar Leitmaa: Inglise kolledž tahab spordihoone päästmiseks lapsevanemailt raha. Eesti Päevaleht, 2. oktoober 2008